open-index/open-wikipedia-markdown huggingface dataset:
Gugghiermu I di Sicilia

**Gugghiermu I di Sicilia** canusciutu puru comu **Gugghiermu lu Malu** (1120 - 7 di maiu ? 1166), discinnenti nurmannu di l'Altavilla fu re di Sicilia dû 1154 ô 1166. Lu sò regnu fu marcatu di na granni nstabbilità suciali e pulitica. 

## Biografia
Quartu figghiu di Ruggeru II e di Elvira Alfonso di Castiglia, Gugghiermu fu dû 1151 coriggenti e doppu re di Sicilia â morti di sô patri ntô 1154, chi li sò frati cchiù granni avèvunu murutu ntô frattempu. Pari chi didicassi assai dû sò tempu ê piaciri dâ curti, chi cumprinnìa tra l'autri cosi nu harem comu pi li suvrani àrabbi, ntirvinennu pirsunalmenti sulu quannu era nicissariu. 

Lu 9 di marzu 1161 fu vittima di nu cumplottu chi tintatu di destituirlu, e chi causau la distruzzioni di na gran parti dû patrimoniu artisticu chi avia statu accumulatu. Lu cumplottu capiatu di Matteu Bonellu s'accanisci contra li funziunari arabbi dâ curti. Fu persu gran parti di l'archiviu riali. Lu celibbri mappamunnu d'argentu fattu supra la basi du studiu di Al-Idrisi fu distruutu. Li fimmini dû harem foru viulintati. Lu figghiu Ruggeru fu firitu e morsi quarchi giornu doppu. La rivorta fallisci, ma lu Palazzu dî Nurmanni è divastatu. 
Matteu Bonellu veni arristatu, torturatu e mori quarchi jornu doppu n galera, n sequitu ê firiti dî turturi subbiti. 

## Munumenta
Di Gugghiermu resta òi la Zisa, magnifica risidenza nurmanna a Palermu, cumpritata pòi di Gugghiermu II di Sicilia. La sò tomba s'attrova ntâ navata di manu ritta dû duomu di Murriali.

Catigurìa:Biografìi
Catigurìa:Storia siciliana
Catigurìa:Re siciliani
Agricantus

**Agricantus** è na band siciliana di Palermu.

## Storia dû gruppu

Lu gruppu nasci a Palermu ntô 1979. E' n'idìa di, Tonj Acquaviva (Diritturi artìsticu, vuci, pircussioni)  Mario Crispi (fràuti) e Mario Rivera (bassu).  Appena aduliscenti musicàvanu la puisìa dî pueti sinnacalisti siciliani di l'Ottucentu, comu a Vito Mercadante.Cu la trasuta di la cantanti Rosie Wiederkehr jùncinu a lu successu 'n Italia e 'n Europa cu l'album *Tuareg*.

## Premi
Ntô 1996 vìncinu lu premiu Tenco
Ntô 1997 vìncinu lu PIM (Premio Italiano della Musica).

## Membra dû gruppu

*Tonj Acquaviva
*Rosie Wiederkehr
*Mario Crispi
*Michele Frontino
*Paola Caridi
*Lutte Berg

## Discugrafìa

### Album

**Gnanzú* - 1993. Li canzuni 'n sicilianu: Spunta lu suli, Cialoma, Li frà diavuli, Amara urca, Su ballu, Ninna Nanna, e Picurareddu 
**Viaggiari* - 1995. Li canzuni 'n sicilianu: Anninnia, e Li vuci di l'omini  
**Tuareg* - 1996. Li canzuni 'n sicilianu: Ummiri, Com'u ventu, Carizzi r'amuri, Disiu, Caruvana 'i sali, e U coni coni.
**Kaleidos* - 1996. Li canzuni 'n sicilianu: Li vuci di l'omini, e Carizzi r'amuri.
**Hale Bopp* - 1997. Li canzuni 'n sicilianu: Com'u ventu, Carizzi r'amuri, Disiu, Ciumara, e Occhi chi nascinu
**Best of Agricantus* - 1999. Li canzuni 'n sicilianu: Pinseri, Jusu e susu, e Ciavula
**Faiddi* - 1999. Li canzuni 'n sicilianu: Li vuci di l'omini, Occhi chi nascinu, e Carizzi r'amuri.
**Ethnosphere* - 2001. Li canzuni 'n sicilianu: Pinseri, Jusu e susu, e Ciavula. 
**Calura* - 2002. Li canzuni 'n sicilianu: Jusu e Susu, Pinseri, Ciavula, e Spiranza. 
**Habibi* - 2005. Li canzuni 'n sicilianu: Ciavula, Occhi chi nascinu, Mari niuru, Su Dilluru, e Li vuci di l'omini.
*"Luna Khina" - 2007.Li canzuni 'n sicilianu: Nichi, Imaku, Talia, Luna a mmari, Nenti cchiù.

### Sìnguli

**Jamila* (pruduttu dû cutidianu "Il Manifesto" ntô 2002)

## Liami nterni

*Cantanti e gruppi musicali siciliani

## Liami sterni

*Situ ufficiali Agricantus.info
*MySpace http://it.myspace.com/agricantusofficialmyspace

Catigurìa:Gruppi musicali folk
Catigurìa:Gruppi musicali siciliani
Cicciu Busacca

**Franciscu Busacca** (o *Francesco Busacca* n talianu) cchiù canusciutu comu **Cicciu Busacca** ca nascìu a Paternò lu 15 di frivaru di 1925 e ca murìu a Paternò ntô 1989 fu un cantanti e cantastori sicilianu.

## Biografìa

Criscìu a Paternò ascutannu li versi di li cantastori Paolo Garofalo e Gaetano Grasso.

Dibbutta ntô 1951, ntâ chiazza di San Catardu (Caltanissetta), cu la rapprisintazzioni di *L'assassinio di Raddusa*, trattu di na storia di crònuca avvinuta riarmenti ntô paisi di Raddusa (Enna), unni na picciotta di 17 anni s'avìa vinnicatu di l'omu ca l'avìa viulintatu, avvicinànnulu ntâ chiazza dû paisi mascarata di anziana e ammazzànnucci. 

Lu munnu di li cantastori siciliani fu particularmenti sviluppatu doppu la Secunna Guerra Munniali, c'happi comu protagunisti Orazio Strano, Turiddu Bella, Vito Santangelo, Matteo Musumeci, Francesco Paparo (Cicciu Rinzinu) e àutri. Ntô 1956, Cicciu Busacca dibbuttau ô Piccolo teatro di Milano cu *Pupi e cantastorie di Sicilia*. 

Nta l'anni succissivi, ncontra a Ignazziu Buttitta e la sò puisìa. Li risurtati cchiù significativi di la sò cullabburazzioni sunnu li misi 'n scena dû *Lamentu ppi Turiddu Carnivali*, *Lu trenu di lu suli* e *Che cosa è la mafia?*.

Nta l'anni '70, travagghia nta lu tiatru cu Dario Fo (*[[Ci ragiono e canto]]*) e partècipa a diversi prugrammi radiutelevisivi.

Cicciu Busacca, omu nicu ca dû tettu dâ sò FIAT 600 mùltipla cantava li stori di l'òmini di Sicilia, mori ntô 1989.

## Cullabburazzioni cu Ignazziu Buttitta

Comu a Vito Santangelo, Cicciu Busacca cullabburau puru iddu cu lu famusu pueta sicilianu Ignazziu Buttitta

## Premi

Ntô 1957, Cicciu Busacca, c'apprisintau la storia di "Salvatore Giulianu re di li briganti", vincìu lu premiu di lu 1°  Concorso Nazionale dei Cantastorie "Il Trovatore d'Italia", a Gonzaga (Mantova), a cui puru Vito Santangelo participava. Cicciu Busacca vincìu cu la storia di Giovanni Accetta, *L'Innucenti vinnicaturi*.

## Discugrafìa

**Lu trenu di lu suli*
**Cosa è la mafia*
**Canzoni carrettiere siciliane*
**La storia di Giuliano (Il re dei briganti)*
**La storia di Turi Giuliano*
**La storia di Giovanni Accetta*
**La storia di lu briganti Musulinu*
**La storia di Turi Giulianu*
**Lamentu pi la morti di Turiddu Carnivali*
**Lu piscaturi sfortunatu*
**Storia di Orlando e Rinaldo (paladini di Francia)*
**Nascita del giullare. Il treno del sole*
**Un uomo che viene dal sud*

## Filmugrafìa

**Fontamara* - 1980

## Bibliografìa
N. Tomasello, *Ciccio Busacca*, Catania, 2000

## Lijami nterni
* Cantanti e gruppi musicali siciliani

## Lijami sterni
*  PaternoGenius: Cicciu Busacca
* IRSAP Agrigentum: Cicciu Busacca

Busacca, Cicciu
Busacca, Cicciu
Busacca, Cicciu
Busacca, Cicciu
Busacca, Cicciu
Alì Babà

**Alì Babà** pò rifiriri a:

*un pirsunaggiu fantascintìficu: Alì Babà (pirsunaggiu)
*un gruppu di mùsica siciliana: Alì Babà (gruppu sicilianu)
Rita Bottu

**Rita Bottu** (o *Rita Botto* n talianu) è na cantanti siciliana di Catania.

## Biografìa

La canzuna di Francu Battiatu "Stranizza d'amuri" (di L'era del cinghiale bianco dû 1979) è lu dibbuttu ufficiali di Rita Bottu, ntèrpriti siciliana scanusciuta, ancora pi picca, ô granni pùbbricu. Furgurata dâ scuperta dâ vuci di Rosa Balistreri, la catanisa Rita Bottu s'avvicinau ô patrimoniu pupulari dâ sò terra.

## Una dî vuci cchiù fascinusi dû Miditirràniu
 
Ci havi na vuci biddìssima ca cuniuga ripirtoriu anticu e mudernu. Ritta Bottu è n'artista polièdrica, cu na vuci ammaganti di sirena dû Miditirràniu, ca duna raggiuni a cu nnivìdua ntâ Sicilia d'oi na scola musicali mpurtanti nova.

## La scigghiuta curaggiusa di cantari 'n sicilianu

La sò scigghiuta nasci dâ gana di ripircùrriri li sò ràdighi, di turnari a lu passatu comu senzu di riscuperta, ma supratuttu di vèstiri ddi brani pupulari cu abbiti novi, di riprupunìrili 'n chiavi muderna filtrata di lu sò granni amuri: lu Jazz. Tra li sò canzuni cantati 'n sicilianu, putemu citari: Amuri amuri, Stranizza d´amuri, Lu matrimoniu, Lu pisci spada, Cu ti lu dissi, Avo´, Ciuri ciuri, Dimmillu doppu, e L´amuri.

## Discugrafìa

### Album

*Stranizza d'amuri, album suggistivu d'idda stissa difinutu "Bignami della sicilianità".
*Donna Rita, 2007

## Liami nterni

*Cantanti e gruppi musicali siciliani

## Liami sterni

*Lu branu "Stranizza d'amuri" cantatu d'idda nta nu vìdiu supra Youtube.com
*Artìculu supra Rita Bottu - Coloriamo.it

Catigurìa:Cantanti siciliani
Marsala Antica

**Marsala Antica** è nu gruppu fulclurìsticu sicilianu di Marsala.

## Storia dû gruppu

Lu gruppu nascìu ntô 1981 pi nizziativa d'arcuni marsalisi e uttinni lu ntiressi di lu pùbbricu e l'entusiasmu dî citatini.

Addivintau nu missaggeru dâ cultura e dî tradizzioni pupulari e fu prisenti nta arcuni manifistazzioni nternazziunali. 

## Circata

Lu gruppu svorgi macari n'attivitati di circata pâ valurizzazzioni e pâ cunzirvazzioni dî canti pupulari siciliani antichi ca custituìscinu nu patrimoniu di beni culturali.

## Membra

S'esibbisci cu 25/35 cumpunenti a secunna dî nicissitati.

## Canzuni e danzi

Prupòninu canti d'amuri e di travagghiu, danzi carattirìstichi comu la tarantella lu "Ballu dû chiuvu" e la contradanza. 

## Custumi

Li custumi di scena sunnu chiddi dî vecchi ricchi "burgisi", arriccuti d'arraccami n oru pî fìmmini.

## Liami nterni

*Cantanti e gruppi musicali siciliani

## Liami sterni

* Situ dû gruppu
* Nicuzza bedda recita Folk Marsala (Youtube.com)

Catigurìa:Gruppi musicali folk
Catigurìa:Gruppi musicali siciliani
Alì Babà (pirsunaggiu)

**Alí Babá** (àrabbu علي بابا, pirsianu علی‌بابا) è nu pirsunaggiu di fantasia discrittu ntô cuntu *Alì Babà e li quaranta latruna*, c'apparteni a *[[Li Milli e una Notti]]*. Ci sunnu di li genti ca crìdinu ca sta storia fu agghiunta a lu libbru di unu dî sò trascrittura europei, Antoine Galland, n'urientalista francisi dû sèculu XVIII ca potti avìrila sintutu uralmenti d'un cuntaturi marunita di Aleppu. Pirò, Richard Francis Burton affirmava ch'era na parti di lu libbru urigginali di *Li Milli e una Notti*.

Catigurìa:Littiratura
Mater Matuta (gruppu sicilianu)

Li **Mater Matuta** sunnu un gruppu musicali sicilianu di Catania.

## Nomu dû gruppu

"Mater Matuta" è lu nomu latinu di n'antica dea, prutittrici dî nàsciti e annunziatrici di lu jornu.

## Storia dû gruppu

Lu gruppu nasci ntô nuvèmmiru dû 1994 e pruponi brani d'auturi 'n stili etno rock (cu cuntaminazzioni dî sònura clàssici di mannulinu e fisarmònica. La lingua usata è lu sicilianu.

Sti musicisti catanisi abbilìssimi e sperti si fannu cuntinuatura di lu caminu ntraprisu oramai quasi vent'anni fà dî Kunsertu, chiddu di l'etno rock cu mùsichi muderni di na Sicilia prufunnamenti ètnica, cu na lingua siciliana autamenti evucativa e puètica capaci di trattari timàtichi attuali.

## Premi

Foru li vincitura, ntô 1997, dû "Premio città di Recantati" ("Recanati  1997").

## Discugrafìa
### Album
**Alleggiu alleggiu - Nun c'è* - 2002. Li canzuni 'n sicilianu: Nun c'è, Avi na vita, Ma cu, Pazzu pi sbagghiu, U tempu,Alleggiu alleggiu, e Veni l'amuri e poi.

### Sìnguli
**Alleggiu alleggiu - Nun c'è* - 1997

## Cumpunenti dû gruppu

*Silvia Puglisi (vuci)
*Umberto Arcidiacono (vuci, fisarmònica, tasteri,Ukulele e prugrammazzioni sequencer)
*Maurizio Scaminante (vuci,chitarra clàssica e chitarra acùstica, mannola e mannulinu alèttricu)
*Ruggero Rotolo (batterìa, piccussioni)
*Vincenzo Virgillito (bassu elettricu, fretless e cuntrabbassu)

## Liami nterni

*Cantanti e gruppi musicali siciliani

## Liami sterni

*Situ ufficiali

Catigurìa:Gruppi musicali folk
Catigurìa:Gruppi musicali siciliani
Nni' lusinghi

Li **Nni' lusinghi** (o **Ni lusinghi** o **'Nni lusinghi** o **Nni lusinghi** o **N'i lusinghi**) è un gruppu musicali sicilianu di Palermu.

## Storia dû gruppu

Ntô 1994 lu cantantei Sergio Schillaci scummigghiannu li sunuritati urientali dicidi di studiari lu dialettu marucchinu e li pircussioni àrabbi a Casablanca (Maroccu), cu lu sò bassista.

Lu ncontru cu musicisti di vari gènira cumpreta li Nni lusinghi di sunuritati urigginali, abbrazzannu chiddi àrabbu-siciliani, e chiddi pop-rock. Appoi, cullàbburanu cu Kunsertu, Taberna Mylaensis, Re Niliu, ecc.

Pi lu gruppu palirmitanu la mùsica è l'ùnicu menzu di sprissioni e miditazzioni. e rapprisèntanu spissu la Sicilia nta l'Europa cu successi stripitusi. 

## Li testi e la mùsica

Li sò testi spàzzianu dû miditativu a lu ribbelli cchiù assulutu rifiutannu ogni mpusizzioni dû sistema. La mùsica è di tipu "mediterranean progressive rock sound". Cu na maistrìa nun cumuni, iddi ammìscanu li mùsichi e li lingui àrabba e siciliana, usannu nta l'arranciamenti li strumenta tìpici  dî  dui culturi,  funnènnuli  nta nu sonu ca esplodi duranti li sò performance. 

## Membra dû gruppu

### Membra pirmanenti

*Sergio Schillaci
*Pino Patti
*Vincenzo Vaiarelli
*Giampiero Risico
*Mario Tarsilla
*Giuseppe Caracappa

### Òspiti

*Deva Priyo
*Anand Moksha
*Laxmi
*Totti Denaro
*Mohamme Bidaoni
*Enzo Rao
*Roberto Pitruzzella
*Botsko

## Discugrafìa

### Album

**Bismillah* - 2000. Li canzuni 'n sicilianu:  Nun mi circari cchiù, e Dumani è duminica.

## Liami nterni

*Cantanti e gruppi musicali siciliani

## Liami sterni

*Na pàggina ca parra d'iddi

Catigurìa:Gruppi musicali folk
Catigurìa:Gruppi musicali siciliani
Isola

**Isola** è un gruppu sicilianu di Missina.

## Storia dû gruppu

Lu gruppu Isola nasci ntô 1995, dû pircursu di Iolanda Vacalebre e Nicola Rustica dû jazz-rock ôn àmbitu di ricerca e spurimintazzioni musicali nta cui attimusferi si sviluppàvanu cu sònira e effetti alittrònici.

Sti missinesi òffrinu sempri supra lu palcu na nterpritazzioni raffinata di vuci e sònira nta na fusioni linguìstica, di stili e ricerchi sunori, cu granni forza cumunicativa e tiatrali.

## Lu nomu

Lu nomu, la ricerca e la mùsica vèninu di lu cuncettu dî ràdichi, dâ miditirranitati.

## Premi

Lu gruppu havi un successu ntô 1996 ô premiu "Luigi Tenco". 

## Cumpunenti dû gruppu

*Iolanda Vacalebre (vuci)
*Nicola Rustica (chitarra, vuci)
*Giovanni Crispino (viulinu, viulunceddu, chitarra)
*Dario Lisitano (tasteri, campiunaturi, vuci)
*Luigi Lo Curzio, (bassu alèttricu, vuci)
*Giorgio Di Bella (percussioni, battarìa)
*Fabrizio Destro (bassu alèttricu, contrabbassu)
*Vito Badalà (pircussioni) 
*Antonio Stella (tasteri)
*Nino Pettineo (battarìa)

## Discugrafìa

**St´Isula*
**Mundus Imaginalis*
**Dea*' 
**Mawga* (ch'è 'n priparazzioni). "Mawga" signìfica "unna" (di lu mari) 'n àrabbu.

Li canzuni 'n sicilianu: Mamma li turchi, 0' mercatu, e Nesci.

## Liami nterni

*Cantanti e gruppi musicali siciliani

## Liami sterni

*Na pàggina ca parra d'iddi
*N'artìculu ntirissanti supra a iddi

Catigurìa:Gruppi musicali folk
Catigurìa:Gruppi musicali siciliani
Vitu Santangelu

**Vitu Santangilu** o **Santangelu** (*Vito Santangelo* n talianu) è nu cantastori sicilianu ca nascìu a Paternò (CT) ntô 1939.

## Biografìa

Vitu Santangelu appi lu sò primu cuntattu cu lu pùbbricu ntô 1951, zoè quannu iddu avìa sulu trìdici anni: cantava nzèmmula a na cumpagnìa d'artisti giròvachi ca s'ammustrava ntô sò paiseddu. A pàrtiri di stu mumentu, accumenza a fari parti di la cumunitati dî cantastori siciliani (Pàulu Garofanu, Cicciu Busacca, ecc.).

La prima storia ca scrissi fu "La madre assassina" nta lu 1958.

## Cullabburazzioni cu Gnazziu Buttitta

Comu a Cicciu Busacca, Vitu Santangelu cullabburau puru iddu cu lu famusu pueta sicilianu Gnazziu Buttitta

## Premi

Vincìu lu premiu “Trovatore d’Italia”. Ntô 1958, Vitu Santangelu, c'apprisintau la storia di “La madre assassina”, vincìu lu premiu di lu 2° Concorso Nazionale dei Cantastorie "Il Trovatore d'Italia" a Gonzaga (Mantova).

## Temi

Ntâ sò pruduzzioni cchiù ricenti accuminzau midemma iddu a trattari argumenti d'attualitati comu la mafia, lu malcuvernu, lu prubbrema dâ mmigrazzioni e la guerra.

## Nota

Vitu Santangelu è unu di ddi cantastori ca firriava la Sicilia, chiazza doppu chiazza (chiddi dî cumuna siciliani), mittennu a canuscenza a lu pòpulu  li fatti riarmenti accaduti o nun, ricitannu e cantannu. Arcuni di sti stori èranu nvintati dâ fantasìa di l'auturi o ispirati di fatti nichi ca vinìanu appoi mudificati e pruposti 'n rima di l'artista.

## Òpiri musicali

**La madre assassina*
**La morti di Turiddu Giulianu*

## Liami nterni

*Cantanti e gruppi musicali siciliani

## Liami sterni

*N'artìculu cumpretu 'n talianu

Catigurìa:Cantastori
Zabara

**Zabara** è un gruppu musicali sicilianu di Ravanusa (AG).

## Storia dû gruppu

"Zabara" è nu gruppu tiatrali-musicali ca si furmau ntô 1990, cu lu ntentu di fari arrivìsciri e fari canùsciri 
lu patrimoniu artìsticu culturali sicilianu. 

Ntô 1998, li Zabara accumènzanu a cullabburari cu l' I.R.S.A.P. Agrigentum e appoi nn'addivèntanu na parti ntigranti.

Ntô 2006, stu gruppu accuminzau la sò tourneè dû spittàculu addidicatu a lu pueta Ignazziu Buttitta e pruduttu dâ Fondazione ”Ignazio Buttitta” ca vosi fortimenti la rializzazzioni di stu spittàculu pi putiri divurgari ntê scoli siicliani l’ópira dû pueta. Lu spittàculu si cumponi di brani, ricitati e cantati, di l’auturi di Bagarìa.

## Cumpunenti dû gruppu

*Gaetano Avanzato (vuci ricitativa, cantu) 
*Erminia Terranova (vuci)
*Vincenzo Avanzato (chitarri)
*[Intorre Luigi ([chitarri
 
*Termini Mimmo (chitarri

## Òpiri musicali

### Album
**Ventu Recens* (è lu sò ùrtumu CD)

Arcuni di li canzuni 'n sicilianu ca càntanu sunnu chissi: Lu verbu, Malarazza, Parru cu tia, Lu trenu di lu suli, Li Pirati a Palermu, e La Tristizza.

## Liami nterni

*Cantanti e gruppi musicali siciliani

## Liami sterni

*N'artìculu nrtirissanti supra stu gruppu

Catigurìa:Gruppi musicali folk
Catigurìa:Gruppi musicali siciliani
Cantunovu

**Cantunovu** è nu gruppu musicali sicilianu di Sarausa.

## Storia dû gruppu

Li Cantunovu, gruppu sarausanu, si fòrmanu ntô 1980. Lu sò scopu eni di valurizzari la mùsica dî tradizziuna pupulari siciliani.

Ntô 1986, li Cantunovu si custituìscinu 'n assuciazzioni (Associazione culturale Cantunovu).

Lu gruppu di canti e mùsica pupulari siciliana elàbbura li stilerni cràssici dî miludìi pupulari isulani, arricchènnuli cu sònura e ritmi c'urìgginaru di tutta l'ària miditirrània. 

Ni sta manera, li mùsichi pruposti, puru siddu sàrvanu la mimoria stòrica di li canti antichi, s' apprisèntanu cchiù muderni.

Lu gruppu rapprisenta la sprissioni nova dâ mùsica miditirrània 'n Sicilia.

## Cumpunenti dû gruppu

*Paolo Artale
*Romualdo Trionfante (rispunzàbbili)
*Matteo Siracusa
*Angelo Puzzo
*Luciano Rizza
*Mariano Cultraro
*Benedetto Saccuzzo
*Concetta Trionfante
*Maria Grazia Campanella

## Discugrafìa

Hannu rializzatu 6 travagghi discugràfici:

### Album
**Sicilia matri antica*' (1987)
**Natali senza l'arvulu* (1995)
**Passio Domini* (1996)
**Petra Janca* (1998)
**Livanti* (2004)

### Sìnguli
**A Giuseppe Costanzo Vìscuvu* (2005)

## Liami nterni

*Cantanti e gruppi musicali siciliani

## Liami sterni

*Situ ufficiali

Catigurìa:Gruppi musicali folk
Catigurìa:Gruppi musicali siciliani
Al Qantarah

**Al Qantarah** è nu gruppu stòricu di mùsica pupulari siciliana.

## Storia dû gruppu

Lu gruppu si forma ntô 1990 a Bulogna pi sviluppari un pruggettu supra la mùsica siciliana, basatu supra lu paraguni ntra li mùsichi e canti siciliani medievali e la tradizzioni urali attuali. 

Li Al Qantarah sònanu supratuttu mùsica siciliana medievali. La mùsica d'iddi èvuca li sònura di la Sicilia multiètnica di tannu. 

A pàrtiri dû 1992, lu gruppu Al Qantarah fà di li tournée 'n Italia e a l'èstiru ('n particulari nta li scoli). 

Lu ripirtoriu dî cuncerti di Al Qantarah pruveni di dui fonti: lu "Troparium de Catania" (cartapècura sìculu-nurmanna) dû sèculu XII cunzirvatu ntâ "Biblioteca Nacional" di Madrid e lu "Corpus di musiche popolari siciliane" (Palermo 1957) cugghiuti d'Alberto Favara.

Li strumenti dî 6 musicisti sunnu di tradizzioni siciliana e àrabba.

## Lu nomu

"Al Qantarah" è lu nomu d'un ciumi sicilianu ntâ Sicilia urientali(l'Alcantara) e signìfica "ponti" 'n àrabbu.

## Membra dû gruppu

*Roberto Bolelli (catanisi) - (scattagnetti, vuci
*Sebastiano Scollo (nissenu) - (cumpusituri)
*Fabio Tricomi (catanisi) - (kamanceh, ud, zarb, tammuru, sampogna, tammureddu, marranzanu, ciaramedda, vuci)
*Igors Niego (napulitanu) - (tammureddu, riqq, tammorra)
*Donato Sansone - (friscalettu, daf, vuci)
*Fabio Accurso - (vuci, ud, daf)

Li musicisti di Al Qantarah hannu assai spririenza comu musicisti, ma sunnu macari di li musicòluggi e di li prufissura.

Li cumpunenti dû gruppu pruvèninu tutti di mpurtanti furmazzioni di mùsica antica e ètnica.

## Discugrafìa

**Abballati, Abballati! - Canti e suoni della Sicilia medievale* (arriggistratu ntô 1999 cu l'etichetta taliana "Fonè")

## Liami nterni

*Cantanti e gruppi musicali siciliani

## Liami sterni

*Situ ufficiali
*Artìculu 'n talianu supra Promomusic.it
*Artìculu 'n talianu supra Egeamusic.com
*Artìculu 'n ngrisi supra HBF.lv
*Artìculu 'n ngrisi supra GoldbergWeb.com
*Artìculu 'n spagnolu supra NeapolisPro.com

Catigurìa:Gruppi musicali folk
Catigurìa:Gruppi musicali siciliani
I petri c'addumunu

**I petri c'addumunu** sunnu un gruppu di mùsica pupulari sicilianu d'Enna.

## Storia dû gruppu

Lu gruppu ennisi cullabburau cu l'Ipercussonici. Ntô 2000, I petri c'addumunu participaru a la secunna edizzioni dû cuncursu musicali riggiunali a Calascibetta (EN): "Premio Città di Calascibetta" (unni c'èranu 'n gara cchiù di 300 pirsuni, e pruvinenti di tutta la Sicilia). Ntô 2005, lu gruppu participau macari â Taranta Fest (2° edizzioni).

## Liami nterni

*Cantanti e gruppi musicali siciliani

Catigurìa:Gruppi musicali folk
Catigurìa:Gruppi musicali siciliani
Furtunatu Sindoni

**Furtunatu Sindoni** (o *Fortunato Sindoni* n talianu) è un cantastori sicilianu di Barcillona (ME). 

## Biografìa

Lu barcillunisi accumenza la carrera di cantastori nta l'anni ’70 quannu, emigranti e musicista ntâ Girmania, scummigghiau li testi, li mùsichi e la campata di lu folk singer miricanu Woody Guthrie ca â Mèrica, cantava ballati pulìtichi e suciali. 

Furtunatu Sindoni si làuria 'n Lingue e letterature straniere, e accuminza a friquintari lu cchiù megghiu dâ cultura pupulari siciliana: lu granni pueta Ignazio Buttitta, e pircurri lu paisi, cumpennu nortri di li tournée ntâ Svìzzira e nta l'Austria, musicannu e cantannuo li puisìi e li stori beddi di lu pueta.

Fu cunziquinziali pi Furtunatu analizzari la propia cultura, li propi ràdichi; e accussì potti scummigghiari tuttu un munnu summersu ca la cultura "ufficiali" gnurava o peju ancora tintava d'annullari ntô nomu d'un sirvilismu e d'un culunialismu culturali e ecunòmicu ntê riguardi dî granni casi edituriali e musicali. E accussì vinni 'n cuntattu cu "muvimenti culturali" altirnativi: ricircatura di mùsica pupulari, cantanti e musicisti pupulari scanusciuti a li massi.

Appoi Furtunatu Sindoni partècipa a tanti recital, cu l'auturi dâ famusa "Storia di Salvatore Giulianu", Turiddu Bella. Furtunatu scrivi la mùsica di sò stori, cantànnuli 'n giru pi l’Italia.

Stu cantastori scrivi e cuntau la storia di Rosa Balistreri, e lu cartilluni fu rializzatu dû pinturi Paolo De Pasquale.
 
Furtunatu Sindoni veni eliggiutu prisidenti di l'assuciazzioni culturali "Il mondo dei cantastorie", di cui fu sociu funnaturi nzèmmula a Franco Trincale, Mauro Geraci e Ciccio Caponnetto. 

## Discugrafìa

**Musica & Parole* (2000). La canzuna 'n sicilianu: Lu nanettu ridi ridi 

Àutri canzuni cantati 'n sicilianu sunnu chissi:

**Ginirali* (a lu prifettu Carlo Alberto Dalla Chiesa)
**Lamentu* (pi li bummi di Firenzi)
** Aprili ’85* (attintatu a Tràpani) 
**U munnu sanu!*
**Storia degli anni ’80*
**Capo d'Orlando*
**Mafia! Mafia!*

## Liami nterni

*Cantanti e gruppi musicali siciliani

## Liami sterni

*Situ ufficiali di l'artista

Sindoni, Fortunatu
Sindoni, Fortunatu
Francu Trincali

**Francu Trincali** (o *Franco Trincale* n talianu) è un cantastori sicilianu di Militeddu (CT).

## Biografìa

Natu ntô 1935, Francu Trincali travagghiau na picca comu garzuni ntôn nigozziu di varveri (duranti li studi), ma nun ci piacìa.

Accuminzau a fari lu misteri di cantastori, ntâ Sicilia, n'anticchia pi passioni, e na picca p'esiggenza. Quannu, a 21 anni, lassau la Marina pi stari câ sò mugghieri, s'avìa a mantèniri. Era affascinatu dî cantastorie, e l'idìa di sunari e cantari pî strati ci piacìa e sapìa sunari bonu câ chitarra, allura accuminzau a esibbìrisi ntê chiazzi siciliani.

'N sèquitu, â fini di l'anni sissanta, cuntìnua la sò attivitati a Milanu unni s'avìa trasfirutu 'n cerca di furtuna. 

Chianu chianu, lu cantastori Francu Trincali vinni sempri cchiù puliticizzànnusi nzinu a garantìricci na certa pupularitati comu auturi (e cantanti) di canzuni pulìtichi di bonu successu.

Francu Trincali havi rapprisintatu un finòminu nzòlitu ntô panurama dâ canzuna pulìtica.

Lu 1 di maiu di 2005, Francu Trincali annunzau lu sò ritiru difinitivu dâ chiazza fìsica, pirchì li mèdici ca cùranu a iddi, dìcinu, ca la càrrica ccizziunali e la forza ca arrinesci a aviri quannu canta li sò ballati, sùpiranu zoccu poti suppurtari lu sò fìsicu.

## Premi

Lu cantastori vincìu pi tri voti lu Festival dei cantastorie di Piacenza.

## Lu sò spittàculi

Leggi vari cutidiani a lu jornu e siddu ci sunnu nutizzi ntirissanti ci scrivi supra na canzuna e pripara un "cartilluni" (o "cartidduni") ca cunta zoccu passau, propiu comu facìanu li sò culleghi di tannu. Accussì nàscinu li sò spittàculi (unni iddu esponi sempri li "cartilluna" (o "cartidduna") culurati, ch'iddu stissu pinta (è puru pinturi).

## Discugrafìa

**A chiazza fa scola* (2000). Li canzuni 'n sicilianu: 'N Sicilia si campa cchiù assai, Ti lu scurdasti, Droga e campiuni, Lu giudici suicida, Paisi miu, Matri a sissant'anni, 'A lotteria e 'u gratta e vinci, e 'A ficudinnia.

## Liami nterni

*Cantanti e gruppi musicali siciliani

## Liami sterni

*Situ ufficiali di l'artista
*Li sò fotu-cartilluni

Catigurìa:Cantastori
Trincali, Francu
Unavantaluna

**Unavantaluna** è un gruppu di mùsica siciliana.

## Storia dû gruppu

Unavantaluna è un ensemble di musicisti uniti dî cumuni urìggini siciliani e dâ passioni pi l'arti e li tradizzioni pupulari dâ sò terra. 

Lu gruppu nasci a Roma ntô 2004. 

Ntâ sò mùsica è forti la nicissitati d'uniri lu passatu cu lu prisenti attraversu la circata di n'echilibbriu pussìbbili tra tradizzioni e nnuvazzioni musicali

Sònanu tarantelli, contraddanzi e canti 'n sicilianu dâ tradizzioni marinara, ma macari cumpusizzioni urigginali ntô stili tradizziunali.

## Nfruenzi

Sunnu nfruenzi dî stili di Rosa Balistreri e Ignazio Buttitta, Alfio Antico, I Fratelli Mancuso e la tradizzioni pupulari cu li sò cantura, cantastori, cuntisti, zampugnara (ciarammiddara), marinara, carritteri, ecc.

## Li strumenti

Ùsanu strumenti musicali tradizziunali arcàici.

## Cumpunenti dû gruppu

*Carmelo Cacciola - (fràutu critisi, chitarra, pircussioni, vuci) 
*Luca Centamore - (chitarra, pircussioni, vuci) 
*Pietro Cernuto - (ciarammedda a paru, friscalettu, pircussioni, vuci) 
*Francesco Salvadore - (vuci, pircussioni, marranzanu, vuci ricitanti)

## Discugrafìa

Ntô 2007, niscìu lu sò primu discu ntitulatu "*Cumpagnia Ri Musica Sixiliana*", e èditu di Finisterre.

## Liami nterni

*Cantanti e gruppi musicali siciliani

## Liami sterni

*Situ ufficiali
*Forum dû gruppu
*La sò pàggina supra Myspace.com

Catigurìa:Gruppi musicali folk
Catigurìa:Gruppi musicali siciliani
Kunturia

**Kunturia** (o **La Kunturia**) è un gruppu ètnicu-folk di mùsica siciliana, o "made in Sicily" comu iddi àmanu diri.

## Storia dû gruppu

Stu gruppu musicali sunau 12 di austu a Bronti (CT) a la "Notte Bianca".

## Liami nterni

*Cantanti e gruppi musicali siciliani

## Liami sterni

*Lu situ ufficiali ('n custruzzioni) dî Kunturia, cu nfurmazzioni supra li membri e li disca

Catigurìa:Gruppi musicali folk
Catigurìa:Gruppi musicali siciliani
Kallipolis Città di Giarre

**Kallipolis Città di Giarre** è un gruppu fulclurìsticu sicilianu di Giarri (CT) e è na band annessa di l'Associazione culturale sulle ricerche popolari "Kallipolis Città di Giarre".

## Storia dû gruppu

Ntô 23 di giugnu di 1999 lu gruppu folk giarrota s'esibbìu ntô cumuni Cupramontana (Marchi) pâ IV edizzioni dû Festival Internazionale del Folclore. Ntû 8 di dicèmmiru dû 2005 li Kallipolis Città di Giarre fìciru un cuncertu a Catania, e sempri ntô 2005 li Kallipolis si nni eru a ballari ntô giappuni. Città di Giarre fìciru un cuncertu a Catania. Ntô 14 di giugnettu dû 2007, lu gruppu sfilau ntâ citati di Bronti (CT). Stu gruppu folk è direttu di Carmelo Chillari (dittu "Melo").

## Lu gruppu a l'èstiru

Ntâ sò ùrtima tournèe a l’èstiru. Stu gruppu fulclurìsticu appi un granni successu 'n Giappuni, pricisamenti ntâ citati di Nagoya; li ballarini e l'orchistrali, sutta la guida di mastru Carmelo Chillari, riprupuneru li brani dâ megghia tradizzioni siciliana. È la secunna vota ca li Kallipolis vannu ntâ terra dû Suli livanti e ntâ stissa citati giappunisa, pâ gioia di tanti giappunisi d'a ddà banna, ca pòttiru accussì canùsciri e apprizzari na facci dâ Sicilia picca canusciuta.

## Canti, mùsichi e danzi

Li canti e li danzi di stu gruppu sunnu lu fruttu di na lenta silizzioni di testi e mùsichi pupulari, e lu cuntinutu è nu nzemi di temi cutidiani dû campari: l'amuri, l'odiu, l'orgogghiu, la passioni, lu travagghiu, la partenza e la spartenza.

## Cumpunenti dû gruppu

*Saro Garozzo (coreografìi)
*Patrizia Chillari (vuci)
*Salvo Sciuto (vuci)
*Michele Bonaccorso (fisarmònica)
*Alfio Coco (chitarra)
*Pietro Bonaccorso (friscalettu)
*Carmelo Chillari (tammureddu)

## Lu nomu grecu Kallipolis

Secunnu l'ùrtimi studi, c'acchiànanu ô 1970 circa la citati di Kallipolis, chista si truvassi sutta la zona c'attuarmenti ricopri lu cumuni sicilianu di Giarri, cchiù esattamenti ntâ frazzioni di Macchia. Ntâ biblioteca di Giarri, si poti attruvari una copia di l'ùnicu libbru ô munnu supra "Kallipolis" (zoè la "citati bedda" 'n grecu).

## Liami nterni

*Cantanti e gruppi musicali siciliani

## Liami sterni

* La sò scheda supra Folklore.it

Catigurìa:Gruppi musicali folk
Catigurìa:Gruppi musicali siciliani
Nakaira

**Nakaira** è un gruppu di "world music" siiclianu.

## Storia dû gruppu

Ntô 1994, li futuri Nakaira accumènzanu li ricerchi d'elabburazzioni dî mùsichi dî paisi àrabbi, e macari di l’ària barcànica, di chidda cèltica e di l'antichi canti e ballati propi dâ tradizzioni siciliana. 

Lu gruppu folk Nakaira nasci ntô 1999. La sò ntinzioni è chidda di riprupòniri lu folk cèlticu 'n Sicilia, un gèniri musicali ca ci piaci assai a sti musicisti. 

Doppu li sò primi apparizzioni nta rassegni e festival lucali, li Nakaira pùbbricanu, ntô 2000, lu sò primu album (ntitulatu "Musiche a danzare tra oriente e occidente").

Appoi, lu gruppu, rinnuvatu ntâ furmazzioni e ntâ ricerca stilìstica (ca si sposta nta l'àmmitu dî tradizzioni dû Miditirràniu) partècipa a nummarusi rassegni e festival nazziunali e nternazziunali.

Ntô nuvèmmiru dû 2003, pùbbricanu lu sò secunnu album (ntitulatu "Onde sonore dal Mediterraneo"), ca veni distribbuitu nta l'edìculi di tutta l'Italia comu allijatu ô N. 63 dâ rivista “World Music Magazine”. A lu Cd cullàbbura macari lu cantauturi sicilianu Carlo Muratori (già cu Riccardo Tesi). Iddu scrivi e canta 'n lingua siciliana lu testu dû branu "Diserti".

Ntô misi di marzu dû 2006, li Nakaira sunaru pressu lu pristiggiusu tiatru municipali di Tùnisi, e appoi nta l'anfitiatru rumanu tra li ruini di la citati antica di Sbeitla, ntô sud dâ Tunisìa.

Lu 8 di austu dû 2007, li Nakaira e Carlo Muratori càntannu lu branu "Diserti" a la Villa Comunale di Niculosi (CT).

## Lu nomu Nakaira

"Nakaira" è lu nomu di nu strumentu a pircussioni anticu di l'ària miditirrània.

## Cullabburazzioni

Li Nakaira àppiru l'accasioni di travagghiari cu Carmelu Salemi.

## Membra dû gruppu

*Francesco Emanuele - (Bouzouki, chitarra, cori)
*Franco Barbanera - (clarinettu, gaita galizziana, friscaletti, fràuti ètnici, bummarda)
*Salverico Cutuli - (Fisarmonica)
*Angelo Liotta - (bouzouki irlannisi, chitarra, mandula)
*Marco Carnemolla - (contrabbassu, bassu Fretless)
*Nektarios Galanis - (bouzouki, cantu, fràutu, oud)
*Mario Gulisano - (cajon, darbouka, tambureddu, cantu)

## Discugrafìa

**Musiche a danzare tra oriente e occidente* - 2000 (etichetta Ethnoworld di Milanu) 
**Onde sonore dal Mediterraneo* - 2003 (etichetta Raitrade).

## Liami nterni

*Cantanti e gruppi musicali siciliani

## Liami sterni

*Situ ufficiali Nakaira.com
*La sò scheda supra Darshan.it
*N'artìculu supra Rassegna Lithos.it

Catigurìa:Gruppi musicali folk
Catigurìa:Gruppi musicali siciliani
Qbeta

**Qbeta** è un gruppu musicali sicilianu.

## Storia dû gruppu

I Qbeta sunnu nu gruppu musicali di San Pàulu (SR) furmatu di musicisti di gèniri musicali diversi, ma chi cunnivìdinu la cultura e la rivalutazzioni dî ritmi e di l'armunìi tìpici dî mùsichi miditirrànii.

Appoi, scègghinu d'elabburari li testi puru 'n lingua siciliana, spusànnuli cu li tèmpira e li miludìi frinètichi e cuntimplativi propi dâ passiunalitati dî pòpuli miditirrànii.

Ntô 2003 sunnu ô Sicilia Roma festival (Alfeus Roma).

## Premi

La band fu ammidagghiata dû Premio Sicilia il Paladino pi lu sitturi nuvitati musicali.

## Cumpunenti

*Peppe Cubeta - (chitarra acùstica, vuci sulista, auturi dî brani
*Seby Forte  (chitarra alèttrica, vuci)  
*Salvo Cubeta - (battarìa)
*Rino Cirinnà - (sax)
*Jo Morello - (trumma)
*Salvo Germano - (bassu) 
*Roy Nocita o Filippo Alessi (pircussioni, vuci)
*Elisa Nocita - (vuci

## Discugrafìa

**Qbeta* (1993)
**Arrivaru cuntraventu* (1997)    
**Arrakkè* (2000)
**Indigeno* (2004). Li canzuni 'n sicilianu: Hai comu, Kuturissi, Sovaiè, e Arrakkè.

## Liami nterni

*Cantanti e gruppi musicali siciliani

## Liami sterni

*Situ ufficiali

Catigurìa:Gruppi musicali folk
Catigurìa:Gruppi musicali siciliani
Pinu Venezianu

**Pinu Venezianu** (o *Pino Veneziano* n talianu) era un cantastori sicilianu di Riesi (CL).

## Biografìa

Nascìu a Riesi lu 2 di giugnettu dû 1933. Quannu era lu tempu di la guerra, lu patri, carrubbineri, abbannuna la famigghia.

Pinu Venezianu lassa la scola e accumenza a travagghiari comu guardianu di crapi e garzuni di furnaru.

Appoi la sò matri, lu sò frati e iddu si trasfirìscinu a Castelvetranu, unni travagghia comu garzuni nta li bar.

Nta l'anni ’60, Pinu Venezianu è cammareri a Selinunti e appoi, cu dui amici, grapi lu sò primu risturanti. Mpara a sunari la chitarra a circa 40 anni. Picca tempu doppu, Pinu scrivi la sò prima canzuna (ntitulata "Lu sicilianu").

Appoi va a scrìviri una trintina di canzuni siciliani.

Pinu servi a li tàuli e appoi canta li sò canzuni a li crienti. Tra li sò crienti ci sunnu macari Lucio Dalla e Fabrizio De Andrè, ca voli ca cullàbburanu pi lu sò primu cuncertu 'n Sicilia.

Ntô 1972, lu cantastori nesci lu sò primu e ùncu discu (ntitulatu "Lu patruni è suvecchiu").

Ntô 1984, na cumpagnìa d'anziani di Riesi, 'n gita a Selinunti, casuarmenti furnisci a Pinu di li nfurmazzioni supra sò patri ca s'attrova nta na casa di riposu a Gela. Quannu Pinu va a attruvàrilu, scopri ca macari lu patri sona la chitarra e canta mutivi pupulari. Ntô 1986, è l’ùrtimu annu nta cui Pinu travagghia ô ristoranti. P'arrutunnari la pinzioni fà lu pustiggiaturi a lu Parco Archeologico di Selinunte, e cuntìnua comu è gghiè a scrìviri canzuni. Mori lu 3 di giugnettu dû 1994.

## Discugrafìa
**Lu patruni è suvecchiu*. Li canzuni 'n sicilianu: Lu patruni è suvecchiu, Nivuri su li bummi, Zoccu vonnu, La ballata di li porci, Lu sicilianu, Patri e figghiu, Li scarsi, Cincu ciuri russi, Santu, e La jatta.

## Liami nterni

*Cantanti e gruppi musicali siciliani

## Liami sterni

*Situ didicatu â mimoria dû cantastori sicilianu Pinu Venezianu

Catigurìa:Cantastori
Umbertu Leoni

**Umbertu Leoni** (o *Umberto Leone* n talianu) è un cantanti, cantastori e fallignami sicilianu di Castelvetranu (TP).

## Biografìa

Nasci lu 30 di maiu dû 1961 a Castelvetranu. Friquenta li studi cràssici, e ntô 1976 si trasfirisci a Selinunti unni ncontra a Pino Veneziano lu cantastori lucali. Fà lu musicista accumpagnannu a Pino Veneziano 'n giru pi l’Italia. Ntô 1980 a Selinunti, ncontra a n'artista piacentinu ca lu nizzia ô travagghiu dû lignu.

## Cullabburazzioni

Cullàbbura attivamenti cu lu musicista trapanisi Rocco Pollina a l'attivitati di l'assuciazzioni "Pino Veneziano" (didicata appuntu a Pino Veneziano). 

## Liami nterni

*Cantanti e gruppi musicali siciliani

## Liami sterni

*Biografìa brivi supra a Umberto Leone
*Pykaleone di Umberto Leone

Catigurìa:Cantastori
Kore

**Kore** è nu gruppu fulclòricu sicilianu d'Enna

## Storia dû gruppu

Stu gruppu nascìu cumu *Accademia di Studi e Ricerche* da Città di Enna. Oi, u gruppu vanta a presenza di circa quaranta cristiani, i quali, juncennu i propi esperienzi 'ntô campu musicali e 'ntô campu artìsticu, dùnanu vita a n'ensemble riccu e capaci. U sò obbittivu principali è trasfiriri l' intiressi e u gustu pa cultura e i tradizioni pupulari siciliani quannu l'entusiasmu pè propi ràdici veni addibbulutu dû clima d'eurupeizzazioni ginirali.

## U Repertoriu

U repertoriu di stu gruppu è tradiziunali e tratta di corteggiamenti d’amuri, sceni di vita di ogni jurnu, sceni di travagliu ntê campi e ne minieri. Inoltri u gruppu ha fattu vari ricerchi ni sti anni, in particolari chiddri religiusi, infatti ultimamenti hanu fattu dù CD: u primu "'A cantata de pastura" ed è dedicatu tuttu o Santu Natali; u secunnu "Cantamu a la Madonna" è dedicatu a Patruna di Enna "Maria SS. della Visitazione" in occasioni do 600° Anniversariu. Stu urtimu cd arrivò macari ne manu do Papa Benedetto XVI in occasioni dell'Incoronazione da Patruna di Enna.
Hanu fattu macari u travagli di ricerca n'capu i lamenti da Simana Santa a Enna.

## Abbiti

U Gruppu Kòre c' havi dù tipi di costumi tradizionali:
*Unu tipicamenti sicilianu ca vesti l'òmini cu pantaluna a curta e gileccu nìguru di villutu e cammisa janca, fascia e muccaturi russu, mentri i fìmmini sù vistuti cu gileccu e gonna nìura che bordura gialli e virdi (i culura di Enna) cu fadali jancu mirlittatu a manu.
*Unu tipicamenti ennisi di vellutu(abbiti rilativi a l’annu 1850).

## Strumenti

U Gruppu Kòre usa strumenti musicali tìpici do folclori sicilianu: friscalettu, tammuru, bùmmulu, marranzanu e àutri strumenti ca vininu 'ntigrati abbirmenti cumu a chitarra, mandolinu e a fisarmònica. Ni sti urtimi ani hanu ripigliatu macari a sunari i ciarameddri, infatti i dù ciaramiddrari vanu a sonanu pè cugliuti de Beddrivì, dò Signuruzzu di Papardura e ovviamenti in tutta a Sicilia no periudu nataliziu.

## Discugrafìa
### Album
**U kòri di Enna*, Annu 2003. No cd su presenti canzuni e tarantelli tipichi siciliani.
**'A cantata de pastura*, Annu 2011. U cd è dedicatu interamenti o Santu Natali.
**Cantamu a la Madonna*, Annu 2012. U cd è dedicatu a Patruna do populu ennisi "Maria SS. della Visitazione" in occasioni do 600° Anniversariu.

## Liami 'nterni

*Cantanti e gruppi musicali siciliani

## Liami esterni

* La sò scheda supra ViviEnna.it
* La sò scheda supra Facebook

Catigurìa:Gruppi musicali folk
Catigurìa:Gruppi musicali siciliani
Roccu Pollina

**Roccu Pollina** (o *Rocco Pollina* n talianu) è un cantanti e musicista sicilianu di Tràpani.

## Biografìa

Nasci a Tràpani lu 14 di nuvèmmiru dû 1958 e campa attuarmenti a Milanu dû 1985. Scrivi canzuni e appoi li canta (di quannu avìa 14 anni). Sapi sunari vari strumenti acùstici e alèttrici (chitarri, battarìa, mannulinu, pircussioni, tasteri). 

Fici ricerchi rilativi a li canti e mùsichi pupulari miditirrànii.  

Sunau e cantau cu lu gruppu folk A figghia du re e la rock band Sofferents. 

È na vuci sulista dâ band multiètnica MondOrchestra.
È un uomo di bell'aspetto.
Ha 79 diottrie, un grave deficit all'apparato uditivo e quando parla sembra sotto effetto di tranquillanti per elefanti.

## Cullabburazzioni

Cullabburau cu la riggista, musicista e coreògrafa Patrizia Aroldi, e oi cullàbbura attivamenti cu lu cantastori sicilianu Umberto Leone a l'attivitati di l'assuciazzioni "Pino Veneziano" (ch'è didicata ô cantastori dû stissu nomu).

## Liami nerti

*Cantanti e gruppi musicali siciliani

## Liami sterni

*La sò biografìa supra Mondorchestra.org

Catigurìa:Cantanti siciliani
Sciroccu

**Sciroccu** pò rifiriri a:
*Lu sciroccu: un ventu càudu ca sciuscia ntâ Sicilia e ca veni di l'Àfrica
*Li Sciroccu: un gruppu musicali sicilianu
Sciroccu (gruppu sicilianu)

**Sciroccu** è un gruppu musicali sicilianu.

## Storia dû gruppu

Lu gruppu "Sciroccu, voci e suoni del Mediterraneo" nasci ntô 1994. E' n'idìa d'arcuni musicisti ca vèninu di spirienzi musicali diversi, ma tutti uniti dû ntentu di pigghiari un pircursu ca purtassi dû ricùpiru â tutela dû cantu pupulari sicilianu.

Accumènzanu a studiari ntenzamenti pi ricupirari li testi, ca tràttanu di li usi e li custumanzi dî genti di Sicilia. 

Arcuni di li sò brani foru utilizzati comu culonna sunora nta diversi film e ducumintari tra cui:  Il volto di mia madre, L'approdo in Sicilia, Danilo Dolci, L'uomo di Piacenza, e pi diversi sirvizza jurnalìstici di Rai e Mediaste. 

Partècipanu spissu a rassegni di mùsica etnu-pupulari a tutti banni. 

## Cumpunenti dû gruppu

*Enzo Augello (battarìa) 
*Carlo Cattano (sassòfuni, fràutu traversu, nay) 
*Corrado Boccaccio (fisarmònica, tasteri) 
*Milena Sanzà (vuci) 
*Diego Minardi (pircussioni)
*Andrea Vaccarellla (bassu, chitarra)
*Piero Vasile (viulinu, bassu) 
*Raimondo Minardi (testi, mùsichi, chitarri, vuci) 
*Vincenzo Cavalli (Sònura e siquenzi)

## Discugrafìa
### Album
**Pani e vinu* (1996)
**Terra* (1998)
**Rex angelorum* (1999) - Veni ristampatu ntô 2003 cû nomu *Cantu di Natali*
**Tra cielu e mari* (2001)
**Calura* (2006)

## Liami nterni

*Cantanti e gruppi musicali siciliani

## Liami sterni
*Situ ufficiali

Catigurìa:Gruppi musicali folk
Catigurìa:Gruppi musicali siciliani
Alfiu Antico

**Alfiu Antico** (Lintini, 22 di nuvèmmiru 1956), o *Alfio Antico* n talianu, è un cantanti e musicista sicilianu di Lintini (SR).

## Biografìa

Nzinu a l'etati di 18 anni, Alfiu Antico faci lu pasturi tra li muntagni e li cullini assulacchiati siciliani dû ntruterra sarausanu rispirannu li fàvuli, li stori, li miti e liggenni dâ cultura dî viddani e dî pastura siciliani. La sò nanna sunava lu tammureddu.

Antico ci havi cchiù di sittanta tammuri, tutti fabbricati d'iddu e maravigghiusamenti ntarsiati cu mmàggini di divinitati, e signi antichi di saggizza aterna. 

Appoi iddu si nni và a lu cuntinenti, a Firenzi, unni càmpanu assai studenti e travagghiatura salentini, sardi, calabbrisi, e siciliani. La mùsica salentina, nta dd'anni di riscuperta, fu fèrtili pâ rinàscita d'Alfiu Anticu.

Nta li sò manu, lu tammuru esprimi sònira ca fannu capiri li risursi stremi di stu strumentu sìmprici. Alfiu esprimi la sò puisìa ntâ lingua ca megghiu canusci, lu sicilianu.

## Discugrafìa

**Anima ngignusa* 2000. Li canzuni 'n sicilianu: Occhi di ciumi, Ventu e caristia. e Anima 'ngignusa.
**Supra mari* 2003. Li canzuni 'n sicilianu: Supra mari, La me' badìa, Viru a mi stissu, Si ti virissi, Amuri anticu, Dialicu d’amuri, Pitti petti, Dormi stanchizza, Cu ti lu dissi, Ma guarda guarda, Fila fila, e Palummedda.
**Viaggio in Sicilia* 2005. Li canzuni 'n sicilianu: Anima 'ngignusa, Strilli stratuzzi, Amuri Anticu, Cumpari Ninu, Pitti petti, Fila fila, Allegru Diu, Supra mari, La me' badìa, e Viru a mi stissu.

## Liami nterni

*Cantanti e gruppi musicali siciliani

## Liami sterni

*Situ ufficiali

Antico, Alfiu
Antico, Alfiu
Sara Cappellu

**Sara Cappellu** (o *Sara Cappello* n talianu) è na cantautrici siciliana di Palermu.

## Biografìa

C’era na vota na picciridda siciliana, di nomu Sara Cappellu, a cui cuntàvanu cunti antichi e cantàvanu ninna nanni dilicati ntâ lingua di la sò terra. Accussì nascìu la sò granni passioni pi la mùsica pupulari siciliana.

Scuprìu lu granni patrimoniu anticu, cunzirvatu nta libbra vecchi, di cui tirava puisìi 'n sicilianu ca idda jinchìa di mùsica: sònura e palori scurdati, c'àppiru na vita nova: lu patrimoniu pupulari (ca s'havi a mantèniri, canùsciri, sarvaguardari, rispittari e sustèniri, pi putiri trasmittìrilu a li nostri figghi) idda l'usava a modu sò utilizzannu sònura vecchi e novi, e puru nvintànnunni àutri.

Addivintau na granni cantautrici siciliana, apprizzata dî granni e dî nichi. Li sò cuncerti particulari cùntanu liggenni, sacralitati, sirinati, ninna nanni, e stori d’amuri.

Ricentimenti, Sara Cappellu havi mannatu n'appellu a li amministratura, liggislatura, discugràfici, artisti, e a cu è gghiè ca ama e voli rispittari lu travagghiu di tutti chiddi ca travàgghianu ntâ mùsica ètnica (chidda 'n sicilianu). Secunnu a Sara, è puru la mùsica ètnica ca priserva a sò modu l'idintitati riggiunali, lu senzu d'appartinenza â terra. P'idda, la mùsica pupulari mèrita rispettu e attinzioni pi putiri cuntinuari a campari, enirggìi e passioni pi putiri èssiri pruposta, e l'artisti pupulari abbisògnanu di sustegnu.

Sara Cappellu è macari l'autrici dî mùsichi e arrinesci a dari â propia mùsica na mudirnitati ca poti avvicinàrila macari a li jòvini ca vonnu riscupriri li propi ràdichi.

## Discugrafìa

**Vurria sapiri unn'abiti a lu nvernu* - (1996)

## Liami nterni

*Cantanti e gruppi musicali siciliani

## Liami sterni

*"La musica del sole": Un situ magnìficu supra la mùsica pupulari siciliana, a cura di Sara Cappellu
*Appello agli artisti di musica popolare
*N'artìculu supra Sara Cappellu
*Lu curriculum di Sara Cappellu
*La sò scheda supra Rassegna Lithos, lu pruggettu di Carlu Muratori

Catigurìa:Cantanti siciliani
Eduardu De Filippu

[thumb|200px|Eduardu De Filippu cû prisidenti dâ ripùbbrica di l'èbbica, [Sandru Pertini.]]

**Eduardu De Filippu** (Napuli 24 di maiu 1900 – Roma, 31 di uttùviru 1984) fu nu òmunu di tiatru napulitanu. 

Riggista, atturi, e scritturi di tiatru, è arricurdatu supratuttu pi li sò criazzioni di ambientazzioni napulitana comu *Natale in casa Cupiello*, *Filomena Marturano*, *Napoli milionaria*, chi ispiraru puru lu cìnima italianu dû vintèsimu sèculu. 

Pi li sò mèriti artistichi fu numinatu sinaturi a vita.

De Filippu, Eduardu
De Filippu, Eduardu
Benitu Merlinu

**Benitu Merlinu** (o *Benito Merlino* n talianu) è nu cantanti sicilianu di Filicudi (ME).

## Biografìa

Lu scritturi e cantanti nasci a Filicudi nta l'Ìsuli Eoli. Nta l'anni '60, arriva a Pariggi, unni canta nta li tiatri e li cabarè. Appoi travagghia cu Aytahualpa Yupanqui, Lanza del Vasto e Ugo Ronfani.

Auturi-cumpusituri, Benito Merlino arriggistrau cchiù di trenta disca. E' macari un puparu, e rializzau pi lu canali televisivu francisi France 2, ne seri televisiva, "Les Paladins de France" (Li Palatini di Francia). 

Iddu traduci puru li libbra d'autura taliani ô francisi pi l'Edizzioni Christian Bourgois comu chiddi di Pino Cacucci cu lu quali nascìu n'amicizzia spuntània e mmidiata, appena si canusceru.

Àncilu Merlinu, puru iddu musicista e cantanti, è lu frati di Benito Merlino.

## Li sò libbra

**La Harpe éolienne*

## Discugrafìa

**Amore e Rivolta* (1995). Li canzuni 'n sicilianu: Chianci Palermu, Lu Casu Amaru, L' Amuri è Vita, La Scura Sira, Simuli Scantu, Signuri Patri, Chiudu la Scena, Tinta Dda Donna, Su' Chiusi Li Finestri, Vaju Di Notti, Pi Sconciurari U Focu, Dialogu, L' Alivu Saracenu, Nun Ristau Mancu un Filu d'Erba, La Valli Dilli Munca, Lipari, e Il Processo.
**D'oro e di Sangue* (1997). Li canzuni 'n sicilianu: Vola Vola la Palumma, Petra Diamanti, Luna Janca, Pi Troppu Fidilata Porti Curuna, Tri Liuni Tri Farcuni, Vu Cumpra, e Cumu a Na Bannera.
**Histoires et Légendes de Sicile - Lettres d'amour et de haine* (2002). Li canzuni 'n sicilianu: E Tu Figghiu Miu, Dumani Partirò, Supplica, Li Tri Pentimenti d'Orlando, Luntanu Dillu Portu, A Crozza, Li Vespiri, Cantu d'Ammuri d'U Lazzarettu, Roncisvalle, La Palummedda Ianca, Supplica d'Una Matri O Signuri Dillu Chianiconti, Cavaddu Marinu, E Ppi Tri Voti Sona Lu Vapuri, Patruni Miu, Muri Di Brunzu, U Confinatu, e Bafé Biscotte E Miné.
**L'isola blu* (2004). Li canzuni 'n sicilianu: Benedictus, Credo, Mai Piú... Mai Piú, Redu la Porta, Tradimentu, Iava Maria, Gesú-Cristu, Terra Promisa, Dicia un Cantu Anticu, e Stromboli Alantomu.
**Chants de Sicile & des îles Eoliennes - vol. 1* (2005). Li canzuni 'n sicilianu: Ballata Di Don Giovanni, Mattanza, Cavalieri Di Bretagna, Fila fila Bedda Mia, Botta Pi Botta, Amici Amici, Vannazzu a Lu Burattu, Bedda Dillu Scuogghiu, e Vota E Giria. 
**Chants de Sicile & des îles Eoliennes - vol. 2 - Mare nostrum* (2005). Li canzuni 'n sicilianu: Untru, Oè Nicô, U Sangu du Vulcanu, e Li Turchi a la Marina.

## Liami nterni

*Cantanti e gruppi musicali siciliani

## Liami sterni

*La sò pàggina supra Myspace.com
*Na biografìa nica ('n francisi) supra Bibliomonde.com
*Ntervista a Pino Cacucci

Catigurìa:Cantanti siciliani